cyanic-selkie/wikianc huggingface dataset:
เจ. ดี. แซลินเจอร์
ประวัติ
นอกจากจะมีชื่อเสียงในด้านการเขียนแล้ว แซลินเจอร์ยังเป็นที่รู้จักกันดีว่าเขาเป็นนักเขียนที่เก็บตัว เขาตีพิมพ์งานเขียนชิ้นสุดท้ายเมื่อ พ.ศ. 2508 และให้สัมภาษณ์กับสื่อครั้งสุดท้ายเมื่อ พ.ศ. 2523 เรื่องราวชีวิตของเขาส่วนใหญ่มาจากจอยซ์ เมย์นาร์ด คนรักเก่า และมาร์กริต แซลินเจอร์ ผู้เป็นลูกสาว
การโคลน
การโคลน (cloning) ในทางชีววิทยา หมายถึง กระบวนการผลิตประชากรที่มีลักษณะทางพันธุกรรมเหมือนกันซึ่งเกิดขึ้นในธรรมชาติเมื่อสิ่งมีชีวิต เช่น แบคทีเรีย แมลงหรือพืชสืบพันธุ์โดยไม่อาศัยเพศ การโคลนในทางเทคโนโลยีชีวภาพ หมายถึง กระบวนการที่ใช้ในการสร้างสำเนาส่วนดีเอ็นเอ (การโคลนโมเลกุล), เซลล์ (การโคลนเซลล์) หรือสิ่งมีชีวิต คำว่า "การโคลน" ยังหมายถึงการผลิตสำเนาของผลิตภัณฑ์ เช่น สื่อดิจิตอลหรือซอฟต์แวร์ ขึ้นเป็นจำนวนมาก
คำว่า "โคลน" มาจากคำภาษากรีกโบราณว่า κλών (klōn, “กิ่ง”) โดยหมายถึง ขั้นตอนซึ่งพืชต้นใหม่สามารถถูกสร้างขึ้นจากกิ่งได้ โดยสิ่งมีชีวิตที่ได้รับการโคลนตัวแรกของโลกก็คือ "แกะ" ชื่อว่าดอลลี่
ความจริงแล้วการโคลนนิ่ง (Cloning)นั้น มนุษย์สามารถที่จะทำได้มาตั้งแต่สมัยโบราณแล้ว ซึ่งเป็นการโคลนนิ่ง (Cloning) ที่ไม่ได้ใช้เทคโนโลยีที่สลับซับซ้อนอะไรมากมาย นั่นคือ การโคลนนิ่ง(Cloning)ที่ทำกับพืชนั่นเอง หรือคือ การขยายพันธุ์พืชโดยไม่อาศัยเพศของพืช ที่เรียกกันว่า “การเพาะชำพืช” ซึ่งเรื่องการโคลนนิ่ง(Cloning) ของสัตว์และมนุษย์ก็เป็นเรื่องของการสืบพันธุ์แบบไม่อาศัยเพศเช่นกัน โดยต่อมาการโคลนนิ่งพืช ก็ได้มีการพัฒนาโดยนำความรู้ทางวิทยาศาสตร์เข้ามาช่วย อย่างเช่น การเพาะเลี้ยงเนื้อเยื่อพืช นั่นเอง
ส่วนด้านการโคลนนิ่งสัตว์นั้น ได้เริ่มมาตั้งแต่ปี พ.ศ. 2423 (ค.ศ.1880) โดยการทดลองค้นคว้าวิจัยเกี่ยวกับการโคลนนิ่ง (Cloning)ได้เกิดขึ้นมาเป็นลำดับ ซึ่งอาจมีการทิ้งช่วงไปบ้าง โดยการเริ่มต้นการทำโคลนนิ่งสัตว์ได้เกิดขึ้นเมื่อประมาณต้นทศวรรษที่ 50 ประมาณปีพ.ศ. 2495 (ค.ศ.1952) โดยนักชีววิทยาชาวอเมริกัน 2 คน คือ โรเบิร์ต บริกกส์ (Robert W. Briggs) และ โทมัส คิง (Thomas J. King) แห่งสถาบันการวิจัยมะเร็งในฟิลาเดลเฟีย ทั้ง 2 ได้ร่วมทำการทดลองเกี่ยวกับการโคลนนิ่งสัตว์กับกบและได้เป็นกลุ่มคนที่ได้เริ่มทำการโคลนนิ่ง(Cloning)ด้วยวิธีการถ่ายฝากนิวเคลียส (Nuclear Transfer) โดยอาศัย เทคนิคที่พัฒนามาโดย Sperman ซึ่งได้กลายเป็นวิธีการที่ทำการโคลนนิ่ง(Cloning) ที่ใช้กันทั่วไปในช่วงเวลานั้น แต่เมื่อเข้าสู่ศตวรรษที่ 21 ในปีพ.ศ. 2540 (ค.ศ.1997) Wilmut และคณะ ได้ทำการโคลนนิ่ง(Cloning)แกะชื่อ ดอลลี่ (Dolly) ด้วยนิวเคลียส(Nucleus)จากเซลล์เต้านมของแกะซึ่งเป็นเซลล์ร่างกาย(Somatic Cell)ได้ประสบความสำเร็จ ทำให้เป็นจุดเริ่มต้นที่สำคัญทำให้การโคลนนิ่ง(Cloning)เกิดความเจริญก้าวหน้า
ประวัติการโคลนนิ่งในประเทศไทย
ในประเทศไทยนั้น มีความรู้และทำสิ่งที่เป็นพื้นฐานการโคลนนิ่ง(Cloning)อยู่แล้ว อย่าง การถ่ายฝากตัวอ่อน การผสมเทียม การผลิตตัวอ่อนในหลอดแก้ว แต่นักวิทยาศาสตร์และนักวิจัยยังมีประสบการณ์ทางด้านการโคลนนิ่ง(Cloning)อยู่น้อยกว่าต่างประเทศมาก ทำให้การวิจัยการโคลนนิ่ง(Cloning)ในประเทศไทยพัฒนาไปได้ช้า
แต่ถึงอย่างนั้น ประเทศไทยก็สามารถทำการโคลนนิ่ง(Cloning)ได้สำเร็จคนแรกโดย ศาสตราจารย์มณีวรรณ กมลพัฒนะ ได้นำเซลล์ใบหูของ โคแบรงกัสเพศเมียมาเป็นเซลล์ต้นแบบ ทำให้เกิดลูกโคโคลนนิ่งตัวแรกของประเทศไทย มีชื่อว่า “อิง” เป็นลูกโคสีดำ เกิดเมื่อวันที่ 6 มีนาคม พ.ศ. 2543 ซึ่งถือเป็นลูกโคโคลนนิ่งตัวแรกของประเทศไทยและเอเชียอาคเนย์ รายที่ 3 ของเอเชีย และรายที่ 6 ของโลก โดยได้ทำการโคลนนิ่ง(Cloning)ต่อจาก ญี่ปุ่น อเมริกา ฝรั่งเศส เยอรมัน และเกาหลี
ประชากร ปิยะสกุลแก้ว
ประชากร ปิยะสกุลแก้ว (ชื่อเล่น : ซัน) เป็นนายแบบและนักแสดงชายชาวไทย ในสังกัด โพลีพลัส เอ็นเตอร์เทนเมนต์ เริ่มเข้าสู่วงการบันเทิงจากการถ่ายแบบและเป็นนักแสดงรับเชิญรับบท ติงลี่ ในละครเรื่อง มนต์รักข้าวต้มมัด ทางช่อง 3  ในปี พ.ศ. 2552 เริ่มมีชื่อเสียงจนเป็นที่รู้จักจากการรับบท ไม้ ในละครระบำดวงดาว ทางช่อง 3
ไฮแรม บิงแฮม
ไฮแรม บิงแฮม (Hiram Bingham III – 19 พฤศจิกายน พ.ศ. 2418 - 6 มิถุนายน 2499) นักสำรวจ นักวิชาการ และวุฒิสมาชิกชาวอเมริกัน ผลงานที่โดดเด่นคือ การค้นพบที่ตั้งถิ่นฐานของชาวอินคา ในเมืองมาชูปิกชู เมื่อ พ.ศ. 2454 ภายหลังบิงแฮมได้เป็นผู้ว่าการรัฐคอนเน็คติคัต และสมาชิกวุฒิสภาสหรัฐอเมริกา
ประชากร ปิยะสกุลแก้ว
ประวัติ
ประชากร ปิยะสกุลแก้ว ชื่อเล่น ซัน เกิดเมื่อวันที่ 13 เมษายน พ.ศ. 2532 ที่ อำเภอศรีสงคราม‎ จังหวัดนครพนม มีส่วนสูง 185 เซนติเมตร เป็นบุตรของศิริกุล ปิยะสกุลแก้ว และ ประเสริฐ ปิยะสกุลแก้ว และเป็นลูกพี่ลูกน้องกับโฆษวิส ปิยะสกุลแก้ว นักแสดงเช่นเดียวกัน จบการศึกษาระดับมัธยมศึกษาจากโรงเรียนดอนบอสโกวิทยา จังหวัดอุดรธานี ศึกษาระดับปริญญาตรีที่คณะวิศวกรรมศาสตร์ มหาวิทยาลัยธรรมศาสตร์ และ คณะบริหารธุรกิจ มหาวิทยาลัยกรุงเทพ
ไฮแรม บิงแฮม
ไฮแรม บิงแฮมเกิดที่โฮโนลูลู รัฐฮาวาย เป็นบุตรของมิสชันนารีนิกายโปรเตสแตนท์ชาวอเมริกัน ศึกษาและเชี่ยวชาญด้านประวัติศาสตร์อเมริกาใต้ จบการศึกษาจากมหาวิทยาลัยเยล (พ.ศ. 2441) มหาวิทยาลัยแคลิฟอร์เนียวิทยาเขตเบิร์คลีย์ (พ.ศ. 2443) และมหาวิทยาลัยฮาร์วาร์ด (พ.ศ. 2448) เข้าเป็นอาจารย์สอนวิชาประวัติศาสตร์และการเมืองที่ฮารร์วาร์ด ไปรับตำแหน่งอาจารย์ผู้ช่วยของวูดโรว์ วิลสัน (ต่อมาเป็นประธานาธิบดีแห่งสหรัฐฯ) และในปี พ.ศ. 2450 มหาวิทยาลัยเยลได้แต่งตั้งบิงแฮมเป็นอาจารย์ผู้บรรยายวิชาประวัติศาสตร์อเมริกาใต้และต่อมาได้เป็นศาสตราจารย์ในสาขาวิชานี้
ชีวิตนักโบราณคดี
ไฮแรม บิงแฮมได้สำรวจลาตินอเมริกาในช่วงประมาณปี พ.ศ. 2463-2468 และได้การยอมรับว่าเป็นผู้ค้นพบซากปรักหักพังของอารยธรรมอินคา คือ มาชูปิกชู (พ.ศ. 2454) โดยในครั้งแรกบิงแฮมได้เป็นผู้แทนสมาคมวิทยาศาสตร์อเมริกันไปประชุมที่ประเทศชิลี ในช่วงขากลับได้แวะผ่านเปรูและได้รับการชักชวนจากเจ้าหน้าที่ท้องถิ่นไปสำรวจเมืองโบราณยุคก่อนโคลัมเบีย ปีถัดมา บิงแฮมได้กลับมาในฐานะทีมสำรวจเปรูของมหาวิทยาลัยเยลในปี พ.ศ. 2454 และได้พบมาชูปิกชู ด้วยการนำทางของคนนำทางพื้นถิ่นซึ่งเป็นผู้หนึ่งในจำนวนไม่กี่คนที่ทราบว่ามีซากของมาชูปิกชูอยู่บนภูเขา บิงแฮมได้กลับมาสำรวจมาชูปิกชูอีก 2 ครั้ง ในปี พ.ศ. 2455 และ 2458 โดยการสนับสนุนของมหาวิทยาลัยเยลและสมาคมภูมิศาสตร์แห่งชาติ (National Geographic Society)
ประชากร ปิยะสกุลแก้ว
ชีวิตในวงการบันเทิง
ซันเริ่มเข้าสู่วงการบันเทิงด้วยการถ่ายโฆษณา ถ่ายแบบ เดินแฟชั่น จนได้รับความสนใจจากอรพรรณ วัชรพลชักชวนเข้าเซ็นสัญญาเป็นนักแสดงในสังกัดโพลีพลัส โดยเริ่มจากการเป็นนักแสดงรับเชิญในเรื่อง คู่กิ๊กพริกกับเกลือ มนต์รักข้าวต้มมัด และที่เริ่มมีชื่อเสียงจากการรับท "ทิวา" จากละครเรื่องพระจันทร์ลายพยัคฆ์ และ "ไม้" ในละครเรื่องระบำดวงดาว หลังจากนั้น ซันก็มีผลงานละครอีกมากมาย
ไฮแรม บิงแฮม
ชีวิตนักโบราณคดี
มาชูปิกชู ได้กลายเป็นแหล่งท่องเที่ยวที่สำคัญของอเมริกาใต้ และไฮแรม บิงแฮมก็ได้รับการยกย่องว่าเป็นผู้เปิดเผยมาชูปิกชูให้เป็นที่ประจักษ์ต่อชาวโลกแม้จะมีผู้มีส่วนร่วมในการฟื้นฟูอีกเป็นจำนวนมาก กล่าวกันว่าตัวลครอินเดียนา โจนส์ ในภาพยนตร์ผจญภัยได้อาศัยประวัติของบิงแฮมเป็นพื้นฐานในการประพันธ์ ถนนที่ตัดจากแม่น้ำอูรูแบมบาไปยังโบราณสถานแห่งนี้มีชื่อว่า ทางหลวงไฮแรม บิงแฮม
ชีวิตทหารและนักการเมือง
ในระหว่างสงครามโลกครั้งที่ 1 บิงแฮมได้เป็นหัวหน้าหน่วยบริการทางอากาศในวอชิงตัน และได้ดำรงตำแหน่งเดียวกันในกองกำลังสำรวจฝ่ายสัมพันธมิตรในฝรั่งเศสในระหว่างสงครามโลกครั้งที่ 2 ในปี พ.ศ. 2465 บิงแฮมได้รับเลือกตั้งเป็นรองผู้ว่าการรับคอนเนกติกัตและได้รับการเลือกตั้งเป็นผู้ว่าการรัฐฯ ในสองปีต่อมาซึ่งเป็นเวลาเดียวกันกับการได้รับเลือกตั้งเป็นวุฒิสมาชิกแห่งรัฐคอนเนกติกัท แทนคนเดิมที่เสียชีวิต (พ.ศ. 2467-2475) บิงแฮมจึงเป็นผู้ว่าการรัฐฯ ที่ดำรงตำแหน่งสั้นที่สุด คือหนึ่งวัน บิงแฮมเป็นนายกสมาคมการเดินอากาศแห่งชาติ (พ.ศ. 2471-2477)
ไฮแรม บิงแฮมได้กลายเป็นนักอนุรักษนิยมมากขึ้นตามเวลาที่ผ่านไป ในช่วงที่เขาได้รับการแต่งเป็นประธานกรรมาธิการพิจารณาความซื่อสัตย์สุจริตของข้ารัฐการอเมริกัน (พ.ศ. 2494-2496) ได้บีบบังคับให้พนักงานของรัฐออกจากงานไปเป็นจำนวนมาก
วาระสุดท้าย
บิงแฮมถึงแก่กรรมเมื่อวันที่ 6 มิถุนายน พ.ศ. 2499 ที่บ้าน ในกรุงวอชิงตัน ดี.ซี. ศพของเขาถูกนำไปฝังในสุสานแห่งชาติอาร์ลิงตัน ในมืองอาร์ลิงตัน รัฐเวอร์จิเนีย บุตรชายของเขา คือ ไฮแรม บิงแฮม ที่ 4 เป็นนักการทูต และวีรบุรุษในสงครามโลกครั้งที่ 2 ขณะที่บุตรอีกคน คือ โจนาธาน บรูสเตอร์ บิงแฮม เป็นสมาชิกพรรคเดโมแครต ในสภาคองเกรสแห่งสหรัฐอเมริกา
อ่านเพิ่มเติม
18751956
กาซีนี กานาโดส
กาซีนี คริสเตียนา จอร์ดี อาโคเปียโด กานาโดส (Gazini Christiana Jordi Acopiado Ganados; 26 ธันวาคม ค.ศ. 1995) เป็นนางแบบและนางงามชาวฟิลิปปินส์เชื้อสายปาเลสไตน์ โดยเธอเป็นผู้ชนะการประกวดบีนีบีนิงปิลีปินัส 2019 ซึ่งเป็นตัวแทนของจังหวัดเซบู กาซีนีเป็นตัวแทนของประเทศฟิลิปปินส์ในการประกวดนางงามจักรวาล 2019 และเธอได้ผ่านเข้ารอบ 20 คนสุดท้าย พร้อมกับรางวัลชุดประจำชาติยอดเยี่ยม ก่อนหน้านี้กาซีนีได้เข้าร่วมเวทีการประกวดความงามระดับนานาชาติที่สำคัญมาแล้ว 1 เวทีคือ มิสเวิลด์ฟิลิปปินส์ 2014 และได้เข้ารอบ 13 คนสุดท้าย
ประวัติ
กาซีนีเกิดเมื่อวันที่ 26 ธันวาคม ค.ศ. 1995 คุณพ่อเป็นชาวปาเลสไตน์และคุณแม่เป็นฟิลิปปินส์ กาซีนีเกิดในดาปิตัน จังหวัดฮีลากังซัมบวงกา และเติบโตขึ้นที่ตาลีไซ จังหวัดเซบู และได้ไปศึกษาที่มหาวิทยาลัยซานโฮเซ - รีโคเลโตส
มิสเวิลด์ฟิลิปปินส์ 2014
กาซีนีได้ตัดสินใจเข้าร่วมการประกวดเวทีมิสเวิลด์ฟิลิปปินส์ 2014 เป็นครั้งแรก และได้เข้ารอบ 13 คนสุดท้าย และหลังจากนั้นกาซีนีได้เข้าร่วมการประกวดระดับจังหวัดที่มีชื่อว่า มิสบาโฮส 2017 ที่จัดขึ้นในจังหวัดเซบู กาซีนีได้รับรางวัลรองชนะเลิศอันดับ 1
บีนีบีนิงปีลีปีนัส 2019
หลังจากที่กาซีนีได้ไปเก็บเกี่ยวประสบการณ์ในการเป็นนางงามมาแล้ว กาซีนีก็ได้ตัดสินเข้าร่วมการประกวดบีนีบีนิงปีลีปีนัส 2019 ถือว่าเป็นเวทีการประกวดนางงามอันเก่าแก่ของฟิลิปปินส์ ในวันที่ 9 มิถุนายน ค.ศ. 2019 เธอได้รับตำแหน่งมิสยูนิเวิร์สฟิลิปปินส์ 2019 เป็นตัวแทนของประเทศฟิลิปปินส์ในการประกวดนางงามจักรวาล 2019
นางงามจักรวาล 2019
ในฐานะตัวแทนของประเทศฟิลิปปินส์ กาซีนีได้เดินทางจากฟิลิปปินส์ไปประกวดนางงามจักรวาล 2019ที่ไทเลอร์เพอร์รีสตูดิโอ แอตแลนตา รัฐจอร์เจีย สหรัฐ ในวันที่ 8 ธันวาคม ค.ศ. 2019 ในระหว่างการแข่งขันรอบสุดท้ายกาซีนีได้พูดเกี่ยวกับการสนับสนุนของเธอมุ่งเน้นไปที่การดูแลผู้สูงอายุ โดยเธอได้เข้ารอบ 20 คนสุดท้าย พร้อมกับรางวัลชุดประจำชาติยอดเยี่ยมจากการโหวต โดยเป็นครั้งแรกในรอบสิบปีที่ตัวแทนจากประเทศฟิลิปปินส์ไม่สามารถเข้าไปในรอบ 10 คนสุดท้ายนางงามจักรวาลได้
จังหวัดบิตลิส
จังหวัดบิตลิส (Bitlis ili; Parêzgeha Peniyan) เป็นจังหวัดทางภาคตะวันออกของตุรกี ตั้งอยู่บริเวณทางตะวันตกของทะเลสาบวาน ประชากรส่วนใหญ่ในจังหวัดนี้เป็นชาวเคิร์ด
ตำบลบัวใหญ่ (อำเภอบัวใหญ่)
บัวใหญ่ เป็นตำบลแห่งหนึ่งในอำเภอบัวใหญ่ จังหวัดนครราชสีมา โดยมีพื้นที่ความรับผิดชอบอยู่ในองค์การปกครองส่วนท้องถิ่น 2 หน่วยงาน คือ เทศบาลเมืองบัวใหญ่ และ องค์การบริหารส่วนตำบลบัวใหญ่
เรือมอันเร
เรือมอันเร หรือ ลูดอันเร เป็นศิลปะการแสดงอย่างหนึ่งในหมู่ชาวไทยเชื้อสายเขมร ในบริเวณอีสานใต้ มีลักษณะคล้ายการละเล่นลาวกระทบไม้ของไทย
ประวัติคำ
เดิมนั้นนิยมเรียกว่า "ลูดอันเร" ซึ่ง คำว่า "ลูด" หมายถึง การเต้น หรือกระโดด ส่วนคำว่า "อันเร" หมายถึง "สาก" ซึ่งก็คือ สากตำข้าว นั่นเอง ลูดอันเร จึงหมายถึง การเต้นสาก หรือระบำสาก
ในภายหลังมีการเปลี่ยนแปลงการละเล่น และเรียกว่า "เรือมอันเร" โดยคำว่า เรือม หมายถึง การรำ ดังนั้น เรือมอันเร จึงหมายถึง รำสาก มีนัยบ่งบอกถึงความอ่อนโอนและนุ่มนวลกว่าเดิม
การละเล่น
การเล่นเรือมอันเรนั้น นิยมเล่นหลังเสร็จฤดูเก็บเกี่ยว คือประมาณเดือนสี่ถึงเดือนห้า (ราวเดือนมีนาคม - เมษายน) อันเป็นช่วงเทศกาลปีใหม่ (สงกรานต์) ของชาวไทยเชื้อสายเขมรด้วย
การละเล่นมักจะมีขึ้นในตอนค่ำ หลังตำข้าวหรือขณะตำข้าว เสียงกระทบของสากจะมีจังหวะสนุกสนาน ทำให้หนุ่มสาวร้องเพลงและรำด้วยกันอย่างสนุกสนาน อันเป็นการเกี้ยวพาราสีไปด้วย
ในภายหลังได้มีการดัดแปลงลักษณะการเต้น และการเคาะจังหวะให้มีแบบแผนมากขึ้น โดยใช้ไม้ยาววางกับพื้นแทนสาก และมีการเต้นข้ามไม้ไปมา พร้อมกับมีเพลงและทำนองเฉพาะสำหรับการละเล่นเรือมอันเรโดยเฉพาะ แต่ก็ยังมีลักษณะการละเล่นคล้ายรำวงด้วย
ปัจจุบันการละเล่นเรือมอันเรในท้องถิ่นในปัจจุบันพบได้น้อย ส่วนใหญ่เป็นการเตรียมเพื่อจัดแสดงต้อนรับนักท่องเที่ยว หรือต้อนรับแขกบ้านแขกเมือง อย่างไรก็ตาม ยังมีการเรียนการสอนในสถาบันการศึกษาด้านศิลปวัฒนธรรมหลายแห่ง
เอเอฟซีแชมเปียนส์ลีก 2014 รอบคัดเลือกเพลย์ออฟ
รอบคัดเลือกเพลย์ออฟของรายการเอเอฟซีแชมเปียนส์ลีก 2014 จะทำการแข่งขันทั้งสิ้น 3 รอบระหว่างวันที่ 2 - 15 กุมภาพันธ์ 2014 สโมสรฟุตบอลที่มาจากสมาคมฟุตบอลที่มีคะแนนสูงจะมีโอกาสได้เล่นในรอบถัดไป การแข่งขันรอบคัดเลือกเพลย์ออฟนี้เป็นการแข่งขันเพียงหนึ่งนัด โดยสโมสรที่มีคะแนนประเมินสูงจะได้รับสิทธิ์เป็นเจ้าบ้าน ในการแข่งขันหากเสมอภายใน 90 นาที ให้มีการต่อเวลาพิเศษและจุดโทษตามลำดับเพื่อหาผู้ชนะในการแข่งขัน ผู้ชนะเลิศในรอบคัดเลือกเพลย์ออฟรอบ 3 จะได้สิทธิ์เข้าร่วมการแข่งขันเอเอฟซีแชมเปียนส์ลีก 2014 รอบแบ่งกลุ่มต่อไปร่วมกับอีก 28 สโมสรที่ได้สิทธิ์เข้ารอบแบ่งกลุ่มโดยอัตโนมัติ หากสโมสรที่ตกรอบคัดเลือกเพลย์ออฟมาจากสมาคมฟุตบอลที่ได้สิทธิ์เพียงรอบคัดเลือกเพลย์ออฟจะได้สิทธิ์เข้าเล่นในรายการเอเอฟซีคัพ 2014 โดยในรอบนี้มีสโมสรเข้าร่วมทั้งสิ้น 19 สโมสร (11 สโมสรจากโซนเอเชียตะวันตกและ 8 สโมสรจากโซนเอเชียตะวันออก)
รอบแรก
!colspan=3|โซนเอเชียตะวันตก
โซนเอเชียตะวันออก
<div id="Pune v Hà Nội T&T">
รอบที่สอง
!colspan=3|โซนเอเชียตะวันตก
!colspan=3|โซนเอเชียตะวันออก
โซนเอเชียตะวันออก
<div id="Muangthong United v Hà Nội T&T">
รอบที่สาม
!colspan=3|โซนเอเชียตะวันตก
!colspan=3|โซนเอเชียตะวันออก
ลารอแชล
ลารอแชล (La Rochelle) เป็นเมืองทางตะวันตกของประเทศฝรั่งเศส เป็นเมืองท่าทางทะเลบริเวณอ่าวบิสเคย์ ติดกับมหาสมุทรแอตแลนติก เป็นเมืองหลักของจังหวัดชาร็องต์-มารีตีม เมืองเชื่อมต่อกับเกาะอีลเดอเร ด้วยสะพานยาว 2.9 กิโลเมตรที่สร้างเสร็จเมื่อวันที่ 19 พฤษภาคม ค.ศ. 1988
จาง อี้โหมว
จาง อี้โหมว (2 เมษายน พ.ศ. 2493 - ) เป็นผู้กำกับภาพยนตร์ชาวจีน ที่มีชื่อเสียงระดับนานาชาติ เขาเริ่มเข้าสู่วงการ ด้วยการสร้างภาพยนตร์เรื่อง Red Sorghum งานของเขามักมีจุดเด่นในเรื่องของอารมณ์ความรู้สึกต่อการใช้สี ดังที่เห็นได้ในภาพยนตร์ไตรภาคเรื่องแรกๆ เช่น Raise the Red Lantern หรือในหนังศิลปะการต่อสู้ เช่น Hero และ House of Flying Daggers
ประวัติ
จาง อี้โหมว เกิดที่เมืองซีอาน บิดาเป็นนายทหารในกองทัพของพรรคก๊กมินตั๋ง ภายใต้การนำของนายพลเจียง ไคเช็ก และพี่ชายเป็นทหารในกองทัพ ในสงครามกลางเมืองเมื่อ พ.ศ. 2492 ซึ่งพ่ายแพ้ต่อพรรคคอมมิวนิสต์จีน ทำให้ชีวิตในวัยเด็กของเขาต้องประสบความลำบาก
ในปี พ.ศ. 2509 ช่วงการปฏิวัติทางวัฒนธรรม เขาต้องออกจากโรงเรียน และไปเป็นผู้ใช้แรงงานในโรงงานปั่นฝ้าย ในช่วงนี้เขาเริ่มงานเขียนภาพ และถ่ายภาพ โดยขายเลือดของตัวเองเพื่อนำเงินมาสะสมซื้อกล้องถ่ายภาพ
จาง อี้โหมว สมัครเข้าเรียนที่สถาบันภาพยนตร์ปักกิ่ง เมื่อ พ.ศ. 2521 ทั้งที่ไม่มีคุณสมบัติเพราะอายุเกิน และเรียนไม่จบ แต่เขาเขียนจดหมายถึงกระทรวงวัฒนธรรม อ้างว่าต้องเสียเวลาไปถึงสิบปีในช่วงปฏิวัติทางวัฒนธรรม พร้อมทั้งส่งภาพถ่ายผลงานส่วนตัวควบคู่ไปด้วย ด้วยเหตุนี้เขาจึงได้รับอนุมัติเข้าเรียนเป็นกรณีพิเศษ เขาจบการศึกษาในปี พ.ศ. 2525 รุ่นเดียวกับ เฉิน ข่ายเกอ ได้ชื่อว่าเป็นหนึ่งใน "ผู้กำกับภาพยนตร์จีนรุ่นที่ 5"
ในปี พ.ศ. 2527 จาง อี้โหมว ร่วมงานเป็นผู้กำกับภาพให้กับ เฉิน ข่ายเกอ ในภาพยนตร์ "Yellow Earth" และภาพยนตร์เรื่องถัดมา " The Big Parade" (2528) ภาพยนตร์ได้รับคำชื่นชมเป็นอย่างดี และสร้างชื่อเสียงให้กับกลุ่มผู้กำกับภาพยนตร์จีนรุ่นที่ 5
ภาพยนตร์เรื่องถัดมา จาง อี้โหมว เป็นผู้กำกับภาพ และร่วมแสดง เรื่อง "Old Well" ได้รับรางวัลนักแสดงนำยอดเยี่ยมจาก เทศกาลภาพยนตร์นานาชาติโตเกียว จากความสำเร็จในเรื่องนี้ เขาได้รับการสนับสนุนให้กำกับภาพยนตร์เรื่องแรก "Red Sorghum" ในปี พ.ศ. 2530 ภาพยนตร์ได้รับรางวัล หมีทองคำ ภาพยนตร์ยอดเยี่ยม จากเทศกาลภาพยนตร์นานาชาติเบอร์ลิน
หลังเสร็จสิ้นการถ่ายทำภาพยนตร์เรื่อง ศึกโค่นบัลลังก์วังทอง (Curse of the Golden Flower) จาง อี้โหมว ได้พักงานภาพยนตร์ชั่วคราว เพื่อเป็นผู้อำนวยการแสดงใน พิธีเปิดการแข่งขันกีฬาโอลิมปิกฤดูร้อน 2008 ซึ่งมีขึ้นในวันที่ 8 สิงหาคม พ.ศ. 2551 ณ สนามกีฬาแห่งชาติปักกิ่ง ประเทศจีน
ในปี พ.ศ. 2565 จางได้รับความไว้วางใจ ให้เป็นผู้อำนวยการแสดงในพิธีเปิดและพิธีปิดกีฬาโอลิมปิกฤดูหนาว 2022
จังหวัดโบลู
จังหวัดโบลู (Bolu ili) เป็นจังหวัดทางภาคตะวันตกเฉียงเหนือของตุรกี ซึ่งเป็นจุดกึ่งกลางระหว่างอังการาซึ่งเป็นเมืองหลัก และอิสตันบูลซึ่งเป็นเมืองใหญ่สุดของประเทศ โดยมีพื้นที่ 7,410 ตารางกิโลเมตร และมีประชากร 271,208 คน
ประเทศอินเดียในโอลิมปิกฤดูหนาว 2018
ประเทศอินเดีย เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกอินเดียเป็นตัวแทนประเทศอินเดียในการส่งนักกีฬาเข้าร่วมแข่งขันทั้งหมดจำนวน 2 คน ใน 2 ชนิดกีฬา
ลูช
ผลการแข่งขันดังนี้ :
สกีข้ามทุ่ง
ผลการแข่งขันดังนี้ :
นาราชิโนะ
นาราชิโนะ (習志野市 (Narashino-shi)) เป็นนครในจังหวัดชิบะ ประเทศญี่ปุ่น มีขนาดพื้นที่ทั้งสิ้น 20.99 ตารางกิโลเมตร ในปี พ.ศ. 2554 มีจำนวนประชากร 164,809 คน
ลักษณะภูมิศาสตร์
ตั้งอยู่ทางทิศตะวันตกเฉียงเหนือของจังหวัดชิบะ มีอาณาเขตติดกับอ่าวโตเกียวทางทิศตะวันตกเฉียงใต้
มนต์รักในสายฝน
มนต์รักในสายฝน (情深深雨蒙蒙,, Romance in the Rain) เป็นละครชุดสัญชาติจีน ร่วมมือกันสร้างโดยจีนแผ่นดินใหญ่ และไต้หวัน (สถานี China International และกลุ่มบริษัทซ่างไห่หยงเล่อ) เนื้อเรื่องโดยฉงเหยา ซึ่งดัดแปลงจากนวนิยายเดิมของเธอ (Yan Yu Meng Meng (煙雨濛濛)) โดยมีเนื้อหาเกี่ยวกับครอบครัวตระกูลลู่ ในปี พ.ศ. 2473 ณ เมืองเซี่ยงไฮ้ ประเทศจีน นำแสดงโดยเจ้า เวย, หลิน ซินหยู, กู่จวี้จี, ซู โหย่วเผิง นอกจากมนต์รักในสายฝนจะออกอากาศในจีนแผ่นดินใหญ่, ไต้หวัน, และไทยแล้ว ยังได้ถูกออกอากาศมาแล้วใน ฮ่องกง, มาเก๊า, สิงคโปร์, สหรัฐอเมริกา, มาเลเซีย, เกาหลีใต้, เวียดนาม, ออสเตรเลีย, อินโดนีเซีย, กัมพูชา, ฝรั่งเศส, ฟิลิปปินส์, และรัสเซีย
มนต์รักในสายฝน ได้ถือว่าเป็นละครชุดเรื่องแรกที่สถานีวิทยุโทรทัศน์กลางแห่งประเทศจีน ของจีนแผ่นดินใหญ่ได้ร่วมมือกันสร้างสรรค์กับไต้หวัน และยังเป็นละครชุดเรื่องแรกที่ได้ออกอากาศในเวลาไพรม์ไทม์อีกด้วย
เรตติ้งของเรื่องมนต์รักในสายฝน โดย AGB Nielson ในประเทศจีนได้พุ่งสูงเป็นอันดับหนึ่งของปีนั้น ด้วยเรตติ้งเฉลี่ย ร้อยละ 12
ตัวละครหลัก
เป็นตัวเอกของเรื่อง ลู่ อี้ผิงเป็นลูกสาวของลู่ เจิ้นหัว ผู้เป็นนายพลทหารปลดเกษียณราชการที่มีภรรยาถึง 9 คนและ ฟุ เหวินเพ่ย ภรรยาคนที่ 8 ของลู่ เจิ้นหัว โดยอี้ผิง และเหวินเพ่ย ได้ถูกไล่ออกจากบ้าน เนื่องจากภรรยาคนที่ 9 หวัง เสวี่ยฉิน อี้ผิงมีพี่สาวแท้ๆอยู่หนึ่งคนชื่อ ลู่ ซินผิง (陸心萍/陆心萍) แต่เธอเสียชีวิตตั้งแต่อายุ 7 ขวบ ซินผิงเป็นลูกสาวคนโปรดของเจิ้นหัว และเจิ้นหัวคิดว่าไม่มีใครที่จะมาแทนที่ซินผิงได้ หลังจากความวุ่นวายภายในตระกูลลู่ เธอได้ออกไปทำงานในต้าเซี่ยงไฮ้ ไนท์คลับเพื่อเลี้ยงดูแม่ และตระกูลหลี่ ซึ่งเป็นคนเก่าคนแก่ของเจิ้นหัว แต่ก็ได้ออกจากบ้านของเจิ้นหัว เนื่องจากรับพฤติกรรมของเสวีย ฉิน ภรรยาคนที่ 9 มิได้ เธอได้พบกับ เหอ ซูหวนซึ่งเป็นนักข่าว ที่ต้าเซี่ยงไฮ้ ไนท์คลับ เหอ ซูฮวนหลงรัก และชอบการร้องเพลงของอี้ผิงเป็นอย่างมาก เขาเห็นว่าอี้ผิงเป็นคนมีความสามารถ น่าสงสาร และน่าค้นหา เมื่ออี้ผิงได้รู้ว่าซูหวนเป็นคนรักของ ลู่ หญูผิง น้องสาวต่างมารดาเข้า อี้ผิงจึงมีความคิดที่จะใช้ซูหวนเป็นเครื่องมือแก้แค้นตระกูลลู่ โดยบันทึกลงในไดอารี่ แต่ต่อมาอี้ผิง ก็ได้หลงรักซูหวนขึ้นมาจริงๆ อนึ่งมีการแตกแง่คิดเป็นอีกแบบว่าจริงๆแล้ว อี้ผิงไม่เคยคิดจะใช้ซูหวนเป็นเครื่องมือเลยเพียงแต่บันทึกลงไปลวกๆ ตามความคิดแผลงๆแต่ละวันเท่านั้น
เป็นลูกสาวของลู่ เจิ้นหัว โดยเป็นน้องสาวต่างแม่ของอี้ผิง เธอเป็นลูกของภรรยาคนที่ 9 ของเจิ้นหัว หญูผิงเกิดมาในสภาพสถานะของคนรวย มีจิตใจดีงาม ไม่คิดร้ายต่ออี้ผิงเหมือนๆกับคนอื่นๆ คนรักคนแรกของหญูผิงคือ เหอ ซูหวน เธอพบกับเขาครั้งแรกเมื่อหลังจากที่ซูหวน ฝากฟิล์ม ให้หญูผิงบนรถไฟกลางเมือง และในขณะเดียวกันก็ได้พบกับ ตู้ เฟย เพื่อนร่วมงานของซูหวนด้วย หญูผิงเป็นคนรักแม่มาก และไม่ต้องการให้ครอบครัวต้องบาดหมางกัน เนื่องจากหญูผิงพยายามช่วยแม่ของตนจากการถูกกักขัก เนื่องจากแม่ของเธอมีความสัมพันธ์ชู้สาวกับชายอื่น จึงทำให้เธอตัดสินใจออกจากบ้านและช่วยเป็นพยาบาลในสภากาชาดท่ามกลางสงคราม
นักข่าวจากหนานจิง (นานกิง) เหอ ซูหวนเป็นที่สนใจของอี้ผิง และหญูผิง แต่ความใจของเขามีต่ออี้ผิงเท่านั้น โดยหญูผิงเป็นเพื่อนเท่านั้น ตอนต้นเรื่องซูหวน ได้ถูกคิดว่าเขาได้หลงรักหญูผิง แต่อย่างไรก็ตามหลังจากที่ได้พบอี้ผิง ในใจเขาก็มีเธอเท่านั้น หลังจากที่ซูหวนได้อ่านไดอารี่ของอี้ผิง ที่เต็มไปด้วยความแค้นและ เนื้อหาท่อนหนึ่งว่า"จะใช้ซูหวนเป็นเครื่องแก้แค้น" จึงทำให้ความสัมพันธ์ของพวกเขาสั่นคลอน ถึงขั้นเลิกกัน ซูหวนจึงประชดตนเองโดยการไปทำข่าวท่ามกลางสงคราม แต่หญูผิงก็ได้ตามไปพบซูหวน ซูหวนจึงปลื้มหญูผิงมากจนจัดงานหมั้นขึ้นในเวลาถัดมา อนึ่งมีการแตกแง่คิดเป็นอีกแบบว่าจริงๆแล้ว ซูหวนทำเพื่อการประชดเท่านั้น แต่อย่างไรก็ดีซูหวน ก็ได้กลับมาคืนดีกับอี้ผิงอีกครั้ง เนื่องจากสงครามระหว่างจีนและญี่ปุ่นลุกพล่ามไปทั่ว ซูหวนจึงออกไปรบเพื่อชาติ และได้ทิ้งอี้ผิงไว้ที่เซี่ยงไฮ้ และสัญญาว่าจะกลับมาหาสักวัน
เป็นนักข่าว และเพื่อนร่วมงานของซูหวย ตู้ เฟยหลงรักหญูผิง แต่หญูผิงรักกับซูหวน และพยายามไม่ตอบรักตู้ เฟย ตู้ เฟยเป็นคนเอื้อเฟื้อ เผื่อแผ่ตลอดเวลา แต่เป็นคนซุ่มซ่าม ไม่ระมัดระวังตนเอง ในช่วงสงครามระหว่างจีนและญี่ปุ่น ตู้ เฟยเสียใจกับการหายตัวของหญูผิงเป็นอย่างมา จึงไปทำข่าวท่ามกลางสงคราม แต่ตู้ เฟยก็บังเอิญพบกับหญูผิง และทั้งคู่ก็ได้รักกันและแต่งงานกันในที่สุด
พี่ชายแท้ๆของหญูผิง และเป็นนักข่าว เพื่อนร่วมงานของ ซูหวน และตู้ เฟยอีกด้วย
คนรักของลู่ เอ่อหาว และเป็นเพื่อนรักของอี้ผิง
ลูกสาวคนเดียวของหลี่ ฟูก่วน และหลี่ ชาว เป็นคนรักคนแรกของ เอ่อหาว จนกระทั่งตั้งท้องด้วยกัน แต่แม่ของเอ่อหาวไม่ยอมรับเธอ พ่อของเธอจึงพาครอบครัวออกจากบ้านตระกูลลู่ เมื่อลูกของเค่อหยุนเสียชีวิตลง เค่อหยุนจึงมีอาการทางประสาท
พ่อของอี้ผิง ผู้เป็นนายพลทหารปลดเกษียณราชการ มีภรรยาถึง 9 คน แต่คนที่เขารักมากที่สุดคือคนรักคนแรกชื่อผิงผิงเป็นหญิงสูงศักดิ์สมัยต้าชิง
ภรรยาคนที่ 8 ของเจิ้นหัว และเป็นแม่ของอี้ผิง
ภรรยาคนที่ 9 ของ เจิ้นหัว
ทหารรักษาพระองค์
ทหารรักษาพระองค์ คือ หน่วยทหารที่มีหน้าที่ถวายความปลอดภัยและถวายพระเกียรติแด่พระมหากษัตริย์ สมเด็จพระราชินี พระรัชทายาท ผู้สำเร็จราชการแทนพระองค์ และพระบรมวงศานุวงศ์ทุกพระองค์อย่างใกล้ชิด เฉพาะกรมทหารมหาดเล็กราชวัลลภรักษาพระองค์ที่ 1 และกรมทหารมหาดเล็กราชวัลลภรักษาพระองค์ที่ 11 จะมีชื่อเรียกเฉพาะว่า ทหารมหาดเล็กราชวัลลภรักษาพระองค์ เนื่องด้วยเป็นหน่วยที่ถวายการรับใช้ต่อองค์พระมหากษัตริย์อย่างใกล้ชิดที่สุด (คำว่า "ราชวัลลภ" นี้ แปลได้ว่า ผู้เป็นที่รัก สนิท คุ้นเคยของพระราชา)
ประวัติ
กิจการทหารรักษาพระองค์และทหารมหาดเล็กรักษาพระองค์ เริ่มต้นครั้งแรกเมื่อ พ.ศ. 2402 ในขณะนั้น พระบาทสมเด็จพระจอมเกล้าเจ้าอยู่หัว ทรงพระกรุณาโปรดเกล้าฯ ให้รวบรวมบุตรในราชตระกูลและบุตรข้าราชการที่ยังเยาว์วัยมาทดลองฝึกหัดเป็นทหารตามยุทธวิธีแบบใหม่เช่นเดียวกับกรมทหารหน้า ซึ่งในชั้นแรกนั้นมี 12 คน และให้ทำหน้าที่ไล่กาที่บินมารบกวนในเวลาทรงบาตร ตลอดจนตั้งแถวรับเสด็จฯ ณ ที่นั้นทุกเวลาเช้า มหาดเล็กเหล่านี้เอง (ซึ่งเรียกกันทั่วไปว่า “ทหารมหาดเล็กไล่กา”) คือจุดเริ่มต้นของกิจการทหารมหาดเล็กรักษาพระองค์ของไทย
ปลายปี พ.ศ. 2411 รัชกาลพระบาทสมเด็จพระจุลจอมเกล้าเจ้าอยู่หัว หลังจากพระราชพิธีบรมราชาภิเษกผ่านพ้นไปแล้ว ได้โปรดเกล้าฯ ให้รวบรวมทหารมหาดเล็กข้าหลวงเดิมจำนวน 24 คน ตั้งขึ้นเป็นหน่วยทหารอีกหน่วยหนึ่ง เรียกว่า “ทหารสองโหล ถือปืนชไนเดอร์” มีหน้าที่เฝ้าพระฉากตามเดิมแต่ในตอนเช้าและตอนเย็น ต้องมารับการฝึกทหาร
พ.ศ. 2413 ทรงพระกรุณาโปรดเกล้าฯ ให้พระยาสุรศักดิ์มนตรี (แสง ชูโต) จางวางมหาดเล็ก ทำการคัดเลือกบรรดาบุตรในราชตระกูล และบุตรข้าราชการที่เป็นทหารมหาดเล็ก เพื่อจัดตั้งเป็นกองทหารมหาดเล็กรักษาพระองค์ ทำหน้าที่รักษาพระองค์อย่างใกล้ชิด และตามเสด็จในเวลาเสด็จประพาสหัวเมือง ในชั้นนี้คัดเลือกไว้ 48 คน เมื่อรวมทหารมหาดเล็ก 2 โหลเดิมด้วยแล้ว จึงมีทหารมหาดเล็กทั้งหมด 72 คน
เมื่อการปฏิบัติหน้าที่กว้างขวางขึ้น จำนวนทหารที่มีอยู่เดิมจึงมีจำนวนไม่เพียงพอที่จะปฏิบัติหน้าที่ จึงได้โปรดเกล้าฯ ให้พระยาสุรศักดิ์มนตรีคัดเลือกบุคคลเข้ามาเป็นทหารเพิ่มขึ้น ในการนี้ พระยาสุรศักดิ์มนตรี (แสง ชูโต) ได้นำบุตรชาย คือ นายเจิม ชูโต (ต่อมาคือเจ้าพระยาสุรศักดิ์มนตรี เจิม แสง-ชูโต) เข้าถวายตัวเป็นทหารมหาดเล็กรักษาพระองค์ โดยสมัครเป็นตัวอย่างคนแรก (เนื่องจากสมัยนั้นคนไทยไม่นิยมเป็นทหาร) ทำให้มีจำนวนทหารมหาดเล็กรักษาพระองค์เพิ่มขึ้นทั้งที่เป็นผู้ใหญ่และที่เป็นเด็ก เพราะทุกคนต่างก็เห็นและรู้สึกเป็นเกียรติแก่วงศ์ตระกูลในการที่บุตรหลานของตนได้เข้ารับราชการใกล้ชิดพระมหากษัตริย์
หน่วยทหารรักษาพระองค์ได้มีวิวัฒนาการต่อมาตามลำดับจากต้นกำเนิดดังกล่าวมาแล้ว ต่อมาจึงมีการก่อตั้งหน่วยทหารรักษาพระองค์ที่เป็นหน่วยรบจากเหล่าต่าง ๆ เช่น ทหารราบ ทหารม้า ทหารปืนใหญ่ฯลฯ ส่วนใหญ่อยู่ในระดับกองพัน และหน่วยบังคับบัญชาของหน่วยนั้นในระดับกรมมักจะตั้งอยู่ในกรุงเทพมหานคร เพื่อให้อยู่ใกล้ชิดองค์พระมหากษัตริย์ รวมทั้งสามารถปฏิบัติหน้าที่ได้อย่างใกล้ชิดและต่อเนื่อง แต่ก็มีบางหน่วยที่มีที่ตั้งอยู่นอกกรุงเทพมหานคร เช่น กรมทหารราบที่ 21 รักษาพระองค์ ซึ่งมีที่ตั้งอยู่ที่ค่ายนวมินทราชินี จังหวัดชลบุรี เป็นต้น
ธงชัยเฉลิมพลหน่วยทหารมหาดเล็กราชวัลลภรักษาพระองค์
ดูรายละเอียดเพิ่มเติมได้ที่ ธงชัยเฉลิมพล
ปกติหน่วยทหารรักษาพระองค์จะมีธงชัยเฉลิมพลประจำหน่วยเป็นพื้นสีธงชาติ ตรงกลางมีรูปตราประจำเหล่าทัพของตนเองเหมือนกับหน่วยทหารทั่วไป แต่สำหรับหน่วยทหารมหาดเล็กรักษาพระองค์บางหน่วยจะมีธงชัยเฉลิมพลพิเศษสำหรับหน่วยทหารมหาดเล็กราชวัลลภรักษาพระองค์โดยเฉพาะ ธงนี้มีลักษณะคล้ายกับธงชัยเฉลิมพลปกติ เว้นแต่ว่าตรงกลางธงเป็นรูปช้างเผือกในกรอบสีเหลี่ยมสีแดง สร้างขึ้นครั้งแรกในรัชกาลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรเมื่อปี พ.ศ. 2496 และพระราชทานแก่หน่วยทหารมหาดเล็กราชวัลลภรักษาพระองค์ครั้งแรกเมื่อวันที่ 11 พฤศจิกายน พ.ศ. 2496 โดยหน่วยทหารที่ได้รับพระราชทานธงหน่วยแรกคือ กรมทหารราบที่ 1 มหาดเล็กรักษาพระองค์
หน่วยทหารรักษาพระองค์
ปัจจุบันกองทัพไทยมีหน่วยทหารรักษาพระองค์ทั้งสิ้น 87 หน่วยเดิม 98 หน่วย (พ.ศ. 2562) ส่วนใหญ่อยู่ในสังกัดกองทัพบกและเป็นเหล่าทหารราบ ปัจจุบันเพิ่มหน่วยรบพิเศษเป็นทหารรักษาพระองค์ ปัจจุบันโอนย้ายกรมทหารราบที่ 1 มหาดเล็กราชวัลลภรักษาพระองค์และกรมทหารราบที่ 11 มหาดเล็กราชวัลลภรักษาพระองค์ให้ขึ้นตรงกับหน่วยบัญชาการถวายความปลอดภัยรักษาพระองค์
กองทัพบก
หน่วยทหารรักษาพระองค์ของกองทัพบกมีทั้งหมด 59 หน่วย คือ
กองทัพเรือ
กองทัพเรือ มีหน่วยทหารรักษาพระองค์รวม 7 หน่วย คือ
กองทัพอากาศ
กองทัพอากาศมีหน่วยทหารรักษาพระองค์รวม 13 หน่วย คือ
อ้างอิง
http://www.ratchakitcha.soc.go.th/DATA/PDF/2562/E/100/T_0027.PDF http://www.ratchakitcha.soc.go.th/DATA/PDF/2562/A/103/T_0001.PDF
วัดโบสถ์
วัดโบสถ์ อาจหมายถึง
โฮ ชิง
โฮ ชิง ประธานเจ้าหน้าที่บริหารของบริษัทเทมาเส็กโฮลดิ้งส์ เป็นภริยาของนายกรัฐมนตรีลี เซียนลุง ของสิงคโปร์ และบุตรชายคนโตของอดีตนายกรัฐมนตรี ลี กวนยู
โฮ ชิงจบการศึกษาวิศวกรรมไฟฟ้า จากมหาวิทยาลัยสแตนฟอร์ด สหรัฐอเมริกา
ประเสริฐ ณ นคร
ศาสตราจารย์ประเสริฐ ณ นคร (21 มีนาคม พ.ศ. 2461– 7 พฤษภาคม พ.ศ. 2562) อดีตนายกราชบัณฑิตยสถาน และนักวิจัยดีเด่นแห่งชาติปี พ.ศ. 2531 เป็นผู้ประพันธ์คำร้องภาษาไทยของเพลงพระราชนิพนธ์ชะตาชีวิต ใกล้รุ่ง ในดวงใจนิรันดร์ แว่ว เพลงประจำมหาวิทยาลัยเกษตรศาสตร์
ศาสตราจารย์ประเสริฐสนใจงานด้านคณิตศาสตร์ สถิติ การคำนวณปฏิทิน การแต่งเพลง พันธุศาสตร์ ประวัติศาสตร์ ภาษาไทยโบราณ มีผลงานวิจัยที่ได้รับการตีพิมพ์เผยแพร่ทั้งในประเทศและต่างประเทศ เป็นที่ยอมรับและอ้างถึงในวงวิชาการอย่างกว้างขวาง ที่เป็นที่รู้จัก ได้แก่ การชำระประวัติศาสตร์สุโขทัย ถิ่นเดิมและตระกูลภาษาไทย หลักการสอบค้นเมืองสมัยสุโขทัย การแบ่งกลุ่มไทยตามตัวหนังสือ พจนานุกรมไทยอาหม ตัวอักษรไทยในล้านนา ที่มาของอักษรไทยล้านนาและไทยลื้อ นอกจากนี้ ยังมีผลงานวิจัยที่ตีพิมพ์ในวารสารทั้งภายในและต่างประเทศ ไม่ต่ำกว่า 100 บทความ
ประวัติ
ศาสตราจารย์ประเสริฐเกิดในวันวสันตวิษุวัต ของปี ค.ศ. 1919 ตรงกับวันศุกร์ที่ 21 มีนาคม พ.ศ. 2461 (พ.ศ. 2462 ตามปฏิทินสากล) เวลา​ 10 นาฬิกา​ 20​ นาที​ สัมฤทธิศก ปีมะแม ตรงปักขทืนล้านนา ในวันเต่าสัน แรม 5 ค่ำ เดือน 6 (เดือนผัคคุณะ) จ.ศ. 1280 ปีเปิกสะง้า เป็นปีที่พิสูจน์ทฤษฎีสัมพัทธภาพ เกิดที่ตำบลในเวียง อำเภอเมือง จังหวัดแพร่ เป็นบุตรของบุญเรือง และกิมไล้ ศาสตราจารย์ประเสริฐสมรสกับเยาวลักษณ์ (สกุลเดิม ลีละชาติ) มีบุตรคือ ปิยพร ณ นคร หลังจากจดทะเบียนหย่าแล้วในปี พ.ศ. 2507 ศาสตราจารย์ประเสริฐได้จดทะเบียนสมรสกับสมทรง (สกุลเดิม โหตระกิตย์) มีบุตรชื่อเสมอใจ บุญวิรัตน์
ศาสตราจารย์ประเสริฐเป็นผู้ที่ได้รับการยกย่องอย่างกว้างขวางในวงวิชาการว่า เป็นปรมาจารย์ในด้านไทยศึกษา ที่มีความรอบรู้ในลักษณะสหวิทยาการ ทั้งคณิตศาสตร์ สถิติ ประวัติศาสตร์ไทย ปฏิทินไทย ภาษาไทย จารึก ศิลปวรรณคดี และวัฒนธรรม โดยเฉพาะอย่างยิ่งเป็นนักวิชาการที่ให้ความสำคัญกับการขยายขอบเขตของไทยศึกษา ไปสู่ไทศึกษาหรือการศึกษาเรื่องของชนเผ่าไทอื่น ๆ นอกประเทศไทย ผลงานทางวิชาการของท่านมีอยู่เป็นจำนวนมาก เช่น ถิ่นเดิมและตระกูลภาษาไท การสืบค้นภาษาไทในเมืองจีน แนวการปริวรรตอักษรพื้นเมืองล้านนา ประวัติศาสตร์สุโขทัยจากจารึก เล่าเรื่องในไตรภูมิพระร่วง ความสำคัญของวรรณคดีท้องถิ่น หลักการสอบค้นเมืองสมัยสุโขทัย ประวัติศาสตร์ล้านนาจารึก ความเห็นเรื่องจารึกพ่อขุนรามคำแหง เรื่องเกี่ยวกับ ศิลาจารึกสุโขทัย และศักราชในจารึกสมัยสุโขทัย เป็นต้น ผลงานเหล่านี้ได้รับการตีพิมพ์เผยแพร่อย่างต่อเนื่อง และใช้อ้างอิงในวงวิชาการเสมอมา นักวิชาการหลายสาขาอ้างอิงแนวคิดหรือข้อเสนอของท่าน เพียงใช้อักษรย่อว่า ป.ณ.
เครื่องราชอิสริยาภรณ์
สาขามนุษยศาสตร์
เตียโก อัลกันตารา
เตียโก อัลกันตารา โด นัสซิเมนโต (Thiago Alcántara do Nascimento; เกิด 11 เมษายน ค.ศ. 1991) เรียกสั้น ๆ ว่า เตียโก   ปัจจุบันเล่นในตำแหน่งกองกลางให้กับลิเวอร์พูล ในพรีเมียร์ลีกและทีมชาติสเปน
เตียโกเกิดที่อิตาลีโดยมีบิดามารดาเป็นชาวบราซิล บิดาของเขา มาซิญโญ เป็นอดีตนักฟุตบอลในชุดชนะเลิศฟุตบอลโลกและเล่นให้กับเลชเชในเซเรียอาในช่วงที่เขาเกิด เตียโกย้ายร่วมบาร์เซโลนาในวัย 14 ปี และลงเล่นให้กับทีมชุดใหญ่เป็นครั้งแรกใน ค.ศ. 2009 หลังจากที่พาทีมชนะเลิศลาลิกาสี่สมัย ยูฟ่าแชมเปียนส์ลีกและฟุตบอลชิงแชมป์สโมสรโลก เขาได้เซ็นสัญญากับไบเอิร์นด้วยค่าตัว 25 ล้านยูโรใน ค.ศ. 2013 เขาพาไบเอิร์นคว้าถ้วยรางวัลถึง 16 ใบ ซึ่งรวมถึงบุนเดิสลีกาเจ็ดสมัยและยูฟ่าแชมเปียนส์ลีก 2020 โดยแชมเปียนส์ลีกนี้ถือเป็นส่วนหนึ่งของทริปเปิลแชมป์
หลังจากที่พาทีมชาติสเปนรุ่นอายุไม่เกิน 19 และ 20 ปีเข้าร่วมแข่งขันฟุตบอลชิงแชมป์แห่งชาติยุโรปเยาวชน เขาลงเล่นให้กับทีมชาติชุดใหญ่ครั้งแรกใน ค.ศ. 2011 เขาเกือบเป็นส่วนหนึ่งของทีมชาติสเปนในการแข่งขันฟุตบอลโลก 2014 แต่ได้ถอนตัวเนื่องจากบาดเจ็บที่เข่า เตียโกถูกเลือกติดทีมชาติในการแข่งขันฟุตบอลชิงแชมป์แห่งชาติยุโรป 2016 และฟุตบอลโลก 2018
ช่วงแรก
เตียโกเกิดที่ซานปีเอโตรเวร์โนตีโกในอิตาลี ซึ่งในตอนนั้น มาซิญโญ บิดาของเขา (ผู้เล่นทีมชาติบราซิลตั้งแต่ ค.ศ. 1989 ถึง 1994) เล่นให้กับเลชเช เขาเริ่มเล่นฟุตบอลเยาวชนให้กับฟลาเม็งกูในบราซิล ต่อมาเมื่ออายุได้ห้าขวบ เขาได้ย้ายไปสเปนพร้อมกับบิดา และเริ่มเล่นให้กับยูเรชา ทีมในแคว้นกาลิเซีย ใน ค.ศ. 2001 เขาเล่นให้กับเคลเม ในขณะที่บิดาเล่นให้กับเอลเช เขาย้ายกลับฟลาเม็งกูเมื่อตอน 10 ขวบ และใน ค.ศ. 2005 ได้ย้ายกลับสเปนอีกครั้งพร้อมเซ็นสัญญากับบาร์เซโลนา ซึ่งลูกพี่ลูกน้องของเขา มารีเอลู ดอส ซังตูส ก็เล่นให้กับสโมสรนี้
บาร์เซโลนา
วันที่ 17 พฤษภาคม ค.ศ. 2009 เตียโกในวัย 18 ปี ลงเล่นนัดแรกให้กับทีมชุดแรกในฐานะตัวสำรองแทนเอย์ดืร์ กวึดยอนแซนในนาทีที่ 74 ในนัดที่แพ้ 1–2 มายอร์กา ซึ่งบาร์เซโลนาคว้าแชมป์ลีกไปเรียบร้อยแล้ว นัดนั้นเป็นการลงเล่นเพียงนัดเดียวของเขาในฤดูกาลนั้น
วันที่ 20 กุมภาพันธ์ ค.ศ. 2010 เขาลงเล่นเป็นตัวสำรองแทนยาย่า ตูเรในนาทีที่ 76 และทำประตูแรกในนามสโมสรช่วยให้เปิดบ้านเอาชนะราซินเดซันตันเดร์ 4–0 ต่อมาเขาทำประตูที่สามในนัดที่พบกับเรอัลโซซิเอดัดเมื่อวันที่ 29 เมษายน นัดนั้นเขาลงเล่นเป็นตัวจริงและบาร์เซโลนาแพ้ไป 2–1 เขาจบฤดูกาล 2010–11 ด้วยการลงเล่น 17 นัด ทำ 3 ประตูและ 3 แอสซิสต์ เขามีชื่อเป็นตัวสำรองในยูฟ่าแชมเปียนส์ลีก นัดชิงชนะเลิศ 2011 ที่พบกับแมนเชสเตอร์ยูไนเต็ดที่สนามกีฬาเวมบลีย์
เตียโกเริ่มต้นฤดูกาล 2011–12 ด้วยการลงเล่นในซูเปร์โกปาเดเอสปัญญา เลกแรก ที่พบกับเรอัลมาดริด เขาถูกเปลี่ยนตัวออกในนาทีที่ 58 และชาบีลงแล่นแทน เขามีชื่อเป็นสำรองในยูฟ่าซูเปอร์คัพ 2011 ที่บาร์เซโลนาเอาชนะโปร์ตู เขาทำประตูในนัดเปิดสนามลาลิกาของบาร์เซโลนาที่เปิดบ้านเอาชนะบิยาร์เรอัล 5–0 ต่อมาในวันที่ 18 ธันวาคม เขาลงเล่นเป็นตัวจริงในนัดชิงชนะเลิศฟุตบอลชิงแชมป์สโมสรโลกที่บาร์เซโลนาเอาชนะซังตุสที่สนามกีฬานานาชาติโยโกฮามะ 4–0 เตียโกทำประตูที่ห้าของบาร์เซโลนาในนัดที่เอาชนะราโยบาเยกาโน 7–0 เมื่อวันที่ 29 เมษายน
2013–15: ฤดูกาลแรกและอาการบาดเจ็บ
วันที่ 14 กรกฎาคม ค.ศ. 2013 เตียโกเซ็นสัญญาสี่ปีกับไบเอิร์นมิวนิกในบุนเดิสลีกาด้วยค่าตัว 25 ล้านยูโร ไบเอิร์นจะจ่ายเงิน 20 ล้านยูโรโดยตรงแก่บาร์เซโลนา และจะจัดเกมกระชับมิตรระหว่างสองทีม เตียโกจะได้รับเงินที่บาร์เซโลนาติดหนี้กับเขาไว้ การย้ายตัวเกิดขึ้นแม้ว่าบาร์เซโลนาเพิ่งจะขยายสัญญากับเตียโกใน ค.ศ. 2011 ทำให้เขามีค่าปล่อยตัวสูงถึง 90 ล้านปอนด์ บาร์เซโลนาล้มเหลวในการบรรลุเงื่อนไขสัญญาเนื่องจากเขาไม่ได้ลงเล่นด้วยเวลาที่เพียงพอ ค่าซื้อตัวของเขาจึงลดลงเหลือ 18 ล้านยูโร ผู้จัดการทีมคนใหม่ของไบเอิร์น เปป กวาร์ดิโอลา กล่าวก่อนที่เตียโกจะย้ายมาไบเอิร์นว่า "ผมพูดกับสโมสรเกี่ยวกับแนวทางของผมและบอกพวกเขาว่าทำไมผมต้องการเตียโก เขาเป็นผู้เล่นเพียงคนเดียวที่ผมต้องการ ไม่มีใครอื่นนอกจากเขา"
เตียโกลงเล่นนัดแรกให้กับไบเอิร์นในเดเอ็ฟเอ็ล-ซูเพอร์คัพที่พ่ายแพ้ต่อโบรุสซีอาดอร์ทมุนท์ 4–2 เมื่อวันที่ 27 กรกฎาคม เขาลงเล่นนัดแรกในบุนเดิสลีกาในนัดที่บุกเอาชนะไอน์ทรัคท์ฟรังค์ฟวร์ท 0–1 เมื่อวันที่ 11 สิงหาคม ค.ศ. 2013
กลองชุด
กลองชุด เป็นเครื่องดนตรีประเภทตีกระทบ ประกอบด้วยตัวกลองและฉาบจำนวนหลายใบ และใช้"ไม้กลอง"เพื่อตีควบคุมจังหวะ กลองชุดเป็นเครื่องดนตรีที่มีเสียงหนักแน่น สามารถเพิ่มพลังให้กับบทเพลงได้หลากหลายแนว เช่น ร็อก, บลูส์ , ป็อป , ฟังก์ , ดิสโก้ และ แจ๊ส เป็นต้น กลองชุดเป็นหนึ่งในเครื่องดนตรีที่ได้รับความนิยมไปทั่วโลก
หม่อมราชวงศ์ทองน้อย ทองใหญ่
หม่อมราชวงศ์ทองน้อย ทองใหญ่ ที่ปรึกษาส่วนพระองค์พระบาทสมเด็จพระวชิรเกล้าเจ้าอยู่หัว และอดีตรองราชเลขาธิการ
กลองชุด
ส่วนประกอบ
เครื่องดนตรีในกลองชุด ประกอบด้วย
หม่อมราชวงศ์ทองน้อย ทองใหญ่
ประวัติการทำงาน
หม่อมราชวงศ์ทองน้อย ทองใหญ่ เคยปฏิบัติหน้าที่รักษาราชการในตำแหน่งเลขาธิการคณะองคมนตรี ระหว่างปี พ.ศ. 2515 ถึงปี พ.ศ. 2539 และปฏิบัติหน้าที่รองราชเลขาธิการ ระหว่างปี พ.ศ. 2529 ถึงปี พ.ศ. 2544 จากนั้นจึงได้รับแต่งตั้งเป็นที่ปรึกษาส่วนพระองค์ในสมเด็จพระเจ้าอยู่หัว ตั้งแต่เมื่อครั้งดำรงอิศริยยศเป็นสมเด็จพระบรมโอรสาธิราช สยามมกุฎราชกุมาร
เตียโก อัลกันตารา
2013–15: ฤดูกาลแรกและอาการบาดเจ็บ
วันที่ 21 ธันวาคม ค.ศ. 2013 เขาทำประตูแรกให้กับไบเอิร์นในฟุตบอลชิงแชมป์สโมสรโลก 2013 ช่วยให้เอาชนะรายาคาซาบลังกาจากโมร็อกโก 2–0 ต่อมาในวันที่ 29 มกราคม ค.ศ. 2014 เขาทำประตูแรกในบุนเดิสลีกาใส่ชตุทการ์ท โดยประตูนี้ได้รับการลงคะแนนให้เป็นประตูยอดเยี่ยมประจำเดือน นอกจากนี้ เขายังแอสซิสต์ให้เกลาดิโอ ปิซาร์โรทำประตูแรกช่วยให้ไบเอิร์นเอาชนะ 2–1 สี่วันถัดมา ในนัดที่พบกับไอน์ทรัคท์ฟรังค์ฟวร์ท เขาสัมผัสบอลถึง 185 ครั้ง นับเป็นสถิติสูงสุดของบุนเดิสลีกา วันที่ 23 กุมภาพันธ์ เตียโกทำสองประตูช่วยให้ทีมเอาชนะฮันโนเฟอร์ 96 4–0 อย่างไรก็ตาม เอ็นเข่าของเขาขาดในนัดที่พบกับ 1899 ฮ็อฟเฟินไฮม์ในอีกหกวันถัดมา ทำให้ต้องจบฤดูกาลด้วยการทำ 2 ประตูจากการลงเล่นในบุนเดิสลีกา 16 นัด นอกจากนี้ เขายังลงเล่นในเยอรมันคัพ 2 นัด แชมเปียนส์คัพ 4 นัด เยอรมันซูเพอร์คัพ 1 นัด และทำหนึ่งประตูจากการลงเล่นในฟุตบอลชิงแชมป์สโมสรโลก 2 นัด
หม่อมราชวงศ์ทองน้อย ทองใหญ่
ประวัติการทำงาน
นอกจากนั้นแล้ว ม.ร.ว.ทองน้อย ยังเคยดำรงตำแหน่งกรรมการ บมจ.โทเทิ่ล แอ็คเซ็ส คอมมูนิเคชั่น และปัจจุบันดำรงตำแหน่งประธานคณะกรรมการตรวจสอบ บมจ.โทเทิ่ล แอ็คเซ็ส คอมมูนิเคชั่น
เพื่อนกันเฉพาะวันพระ
ภาพยนตร์เรื่อง เพื่อนกันเฉพาะวันพระ หรือชื่อในภาษาอังกฤษว่า Ghost College Of Fine Arts เคยออกฉายเมื่อวันที่ 10 เมษายน พ.ศ. 2551 จัดจำหน่ายโดย  โมโน ฟิลม์ ทำรายได้รวม 2.1 ล้านบาท ซึ่งดูได้แต่เยาวชนอายุต่ำกว่า 15 ปี ไม่ควรชมตามลำพัง มีเนื้อหาที่น่ากลัวสยองขวัญ และคำหยาบคายเพียงเล็กน้อย
หม่อมราชวงศ์ทองน้อย ทองใหญ่
ประวัติครอบครัว
ชีวิตครอบครัวสมรสกับนางบุษกร ทองใหญ่ ณ อยุธยา มีบุตรี 1 คน ชื่อ หม่อมหลวงแพรวทอง ทองใหญ่ จบการศึกษาจากโรงเรียนจิตรลดา รุ่นที่ 33 และมหาวิทยาลัยธรรมศาสตร์
ตำบลขามป้อม
ตำบลขามป้อม สามารถหมายถึงตำบลที่มีชื่อเดียวกันนี้ 5 แห่งในอำเภอและจังหวัดต่าง ๆ คือ
เตียโก อัลกันตารา
2013–15: ฤดูกาลแรกและอาการบาดเจ็บ
หลังจากที่ต้องหยุดพักเป็นระยะเวลาหนึ่งปีเนื่องจากอาการบาดเจ็บ เตียโกกลับมาลงสนามอีกครั้งในวันที่ 4 เมษายน ค.ศ. 2015 โดยลงเล่นแทนที่ฟิลิปป์ ลาห์มในช่วง 21 นาทีสุดท้ายในนัดที่เอาชนะโบรุสซีอาดอร์ทมุนท์ 1–0 สี่วันถัดมา เขาลงเล่นแทนที่ลาห์มอีกครั้งในเดเอ็ฟเบ-โพคาล รอบก่อนรองชนะเลิศที่พบกับไบเออร์เลเวอร์คูเซิน เขาทำประตูชัยในช่วงการดวลลูกโทษหลังจากที่เสมอกันในเวลาแบบไร้ประตู วันที่ 15 เมษายน เขาทำประตูในแชมเปียนส์ลีก รอบก่อนรองชนะเลิศ เลกแรกที่บุกแพ้โปร์ตู 1–3 สี่วันถัดมา เขาโหม่งประตูจากลูกเปิดของฆวน เบร์นัต ช่วยให้ทีมเปิดบ้านล้างแค้นเอาชนะโปร์ตู 6–1 ทำให้ไบเอิร์นผ่านเข้าสู่รอบรองชนะเลิศได้สำเร็จ วันที่ 26 เมษายน หลังจากที่เฟาเอ็ฟเอ็ล ว็อลฟส์บวร์คแพ้ให้กับโบรุสซีอาเมินเชินกลัทบัค เตียโกชนะเลิศบุนเดิสลีกาสมัยที่สองกับไบเอิร์น เขาจบฤดูกาลด้วยการทำสองประตูจากการลงเล่น 13 นัด
2015–17: ดับเบิลแชมป์ในประเทศและความสำเร็จส่วนตัว
วันที่ 27 สิงหาคม ค.ศ. 2015 เตียโกขยายสัญญากับไบเอิร์นอีก 4 ปี ต่อมาในวันที่ 10 กุมภาพันธ์ ค.ศ. 2016 เขาทำประตูช่วยให้ทีมเอาชนะเฟาเอ็ฟเอ็ล โบคุม 3–0 ในการแข่งขันเดเอ็ฟเบ-โพคาลรอบก่อนรองชนะเลิศ เขาทำสองประตูในนัดที่เปิดบ้านเอาชนะแวร์เดอร์เบรเมิน 5–0 เมื่อวันที่ 12 มีนาคม ต่อมาในวันที่ 17 มีนาคม เตียโกทำประตูช่วยให้ทีมพลิกสถานการณ์จากที่ตามหลังยูเวนตุส 0–2 กลับมาเอาชนะได้ 4–2 ในการแข่งขันยูฟ่าแชมเปียนส์ลีก รอบ 16 ทีมสุดท้าย เขาจบฤดูกาลด้วยการทำ 4 ประตูและ 7 แอสซิสต์ เขาทำ 2 ประตูจากการลงเล่นในบุนเดิสลีกา 27 นัด ทำหนึ่งประตูจากการลงเล่นในเยอรมัน 5 นัด และทำหนึ่งประตูจากการลงเล่นในแชมเปียนส์ลีก 9 นัด
เตียโกเริ่มต้นฤดูกาล 2016–17 ภายใต้การคุมทีมของผู้จัดการทีมคนใหม่อย่างการ์โล อันเชลอตตี ด้วยการพาทีมเอาชนะคู่ปรับตลอดกาลอย่างโบรุสซีอาดอร์ทมุนท์ 2–0 จนสามารถคว้าแชมป์เดเอ็ฟเอ็ล-ซูเพอร์คัพได้เมื่อวันที่ 15 สิงหาคม ค.ศ. 2016 วันที่ 21 กันยายน เขาทำประตูแรกของฤดูกาล ช่วยให้ทีมเอาชนะแฮร์ทา เบเอ็สเซ 3–0 เตียโกทำหนึ่งประตูและหนึ่งแอสซิสต์ในนัดที่เอาชนะแอร์เบ ไลพ์ซิช 3–0 เมื่อวันที่ 22 ธันวาคม ทำให้เขาได้รับรางวัลผู้เล่นยอดเยี่ยมประจำนัด วันที่ 16 กุมภาพันธ์ ค.ศ. 2017 เขาทำสองประตูและหนึ่งแอสซิสต์ช่วยให้ไบเอิร์นเอาชนะอาร์เซนอล 5–1 ในเลกแรกของยูฟ่าแชมเปียนส์ลีก รอบ 16 ทีมสุดท้าย วันที่ 28 เมษายน เขาขยายสัญญากับสโมสรอีกสี่ปีหรือจนถึง ค.ศ. 2021 เขาทำ 9 ประตูและ 9 แอสซิสต์ตลอดฤดูกาล
2017–20: ผู้เล่นตัวจริงและแชมป์ยุโรป
อาการบาดเจ็บทำให้เตียโกไม่สามารถลงเล่นในการแข่งขันนัดแรกของฤดูกาล 2017–18 ซึ่งเป็นเดเอ็ฟเอ็ล-ซูเพอร์คัพที่ไบเอิร์นเอาชนะโบรุสซีอาดอร์ทมุนท์ในการยิงลูกโทษ 5–4 เมื่อวันที่ 6 สิงหาคม ค.ศ. 2017 ต่อมาในวันที่ 26 ตุลาคม เขาทำประตูตามตีเสมอแอร์เบ ไลพ์ซิช 1–1 ในเดเอ็ฟเบ-โพคาล รอบที่สอง ก่อนที่ไบเอิร์นจะสามารถเอาชนะการยิงลูกโทษไปได้ 5–4 วันที่ 23 พฤศจิกายน เขาถูกเปลี่ยนตัวออกในนาทีที่ 44 เนื่องจากอาการบาดเจ็บที่กล้ามเนื้อต้นขาในนัดที่ไบเอิร์นบุกเอาชนะอันเดอร์เลคต์ 2–1 ในยูฟ่าแชมเปียนส์ลีก รอบแบ่งกลุ่ม ยุพ ไฮน์เคิส ผู้จัดการทีม ยืนยันว่าเขาจะต้องพักยาว  เตียโกกลับมาลงเล่นเป็นตัวจริงอีกครั้งในนัดที่บุกเอาชนะเฟาเอ็ฟเอ็ล ว็อลฟส์บวร์ค 2–1 เมื่อวันที่ 17 กุมภาพันธ์ ค.ศ. 2018 ต่อมาในวันที่ 4 เมษายน เขาทำประตูขึ้นนำช่วยให้ไบเอิร์นบุกเอาชนะเซบิยา 2–1 ในเลกแรกของยูฟ่าแชมเปียนส์ลีก รอบก่อนรองชนะเลิศ เขาจบฤดูกาลด้วยการทำ 7 ประตูจากการลงเล่น 31 นัด
วันที่ 12 สิงหาคม ค.ศ. 2018 เตียโกลงเล่นนัดแรกของฤดูกาลภายใต้การคุมทีมของผู้จัดการทีมคนใหม่อย่างนิคอ คอวัช เขาทำหนึ่งประตูช่วยให้ทีมเอาชนะไอน์ทรัคท์ฟรังค์ฟวร์ท 5–0 พาไบเอิร์นคว้าแชมป์เดเอ็ฟเอ็ล-ซูเพอร์คัพได้สำเร็จ วันที่ 18 พฤษภาคม ค.ศ. 2019 เตียโกพาไบเอิร์นชนะเลิศลีกเป็นสมัยที่หกติดต่อกัน โดยทีมมี 78 คะแนนซึ่งเหนือกว่าดอร์ทมุนท์เพียงสองคะแนนเท่านั้น สัปดาห์ถัดมา เตียโกชนะเลิศเดเอ็ฟเบ-โพคาลเป็นสมัยที่สามของเขา หลังจากที่ไบเอิร์นสามารถเอาชนะแอร์เบ ไลพ์ซิช 3–0 ในนัดชิงชนะเลิศ เขาจบฤดูกาลด้วยการทำ 3 ประตูจากการลงเล่น 42 นัด
ท่ามกลางสื่อที่ประโคมข่าวอย่างหนักว่าเขามีโอกาสย้ายไปลิเวอร์พูล เตียโกลงเล่นให้กับไบเอิร์นในยูฟ่าแชมเปียนส์ลีก รอบก่อนรองชนะเลิศ ที่พบกับทีมเก่าของเขาอย่างบาร์เซโลนา สุดท้ายแล้ว ไบเอิร์นสามารถเอาชนะทีมจากแคว้นกาตาลันไปได้อย่างขาดลอย 8–2 เตียโกลงเล่นเป็นตัวจริงในยูฟ่าแชมเปียนส์ลีก นัดชิงชนะเลิศ ที่พบกับปารีแซ็ง-แฌร์แม็ง โดยเขาได้ลงเล่น 86 นาทีก่อนถูกเปลี่ยนตัวออก บาเอิร์นชนะเลิศแชมเปียนส์ลีกเป็นสมัยที่ 6 และจบฤดูกาลด้วยการคว้าทริปเปิลแชมป์ ซึ่งก่อนหน้านี้ทีมชนะเลิศบุนเดิสลีกาและเอาชนะไบเออร์เลเวอร์คูเซินในเดเอ็ฟเบ-โพคาล นัดชิงชนะเลิศ
ลิเวอร์พูล
ในวันที่ 18 กันยายน ค.ศ. 2020 เตียโกย้ายมาร่วมทีมลิเวอร์พูล ด้วยค่าตัว 25 ล้านปอนด์ เซ็นสัญญา 4 ปี โดยเตียโกได้สวมเสื้อหมายเลข 6 ต่อมา ในวันที่ 20 กันยายน ค.ศ. 2020 เตียโกลงเล่นให้กับ ลิเวอร์พูล เป็นนัดแรก โดยถูกส่งลงมาเป็นตัวสำรอง ในนัดที่ ลิเวอร์พูล เอาชนะ เชลซี ที่สแตมฟอร์ดบริดจ์ 2-0 ผลงานของเตียโกในนัดนี้สถิติโดยรวมก็คือผ่านบอลสำเร็จ 75 ครั้งในเวลาแค่ 45 นาทีมากกว่านักเตะทุกคนของเชลซี ที่ลงเล่นตลอดทั้งเกม และนับตั้งแต่มีการเก็บสติติการผ่านบอลในปี 2003 เป็นต้นมา เตียโกเป็นผู้เล่นที่สามารถผ่านบอลสำเร็จได้มากที่สุดในพรีเมียร์ลีก สำหรับผู้เล่นที่อยู่ในสนามไม่เกิน 45 นาที
ในวันที่ 24 พฤศจิกายน ค.ศ. 2021 ยูฟ่าแชมเปียนส์ลีก ฤดูกาล 2021–22 รอบแบ่งกลุ่ม กลุ่ม B เตียโกทำประตูแรกในยูฟ่าแชมเปียนส์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ โปร์ตู จากโปรตุเกส 2-0 ต่อมา ในวันที่ 27 พฤศจิกายน ค.ศ. 2021 เตียโกทำประตูแรกในพรีเมียร์ลีก ฤดูกาล 2021–22 นัดที่ ลิเวอร์พูล เปิดสนามแอนฟีลด์เอาชนะ เซาแทมป์ตัน 4-0
ในวันที่ 27 กุมภาพันธ์ ค.ศ. 2022 อีเอฟแอลคัพ 2022 นัดชิงชนะเลิศ ลิเวอร์พูล เจอกับ เชลซี ที่สนามกีฬาเวมบลีย์ ในตอนแรกเตียโกจะลงเล่นแต่เขาได้รับบาดเจ็บระหว่างก่อนเริ่มเกมทำให้เขาหมดสิทธิ์ลงสนามและให้ นาบี เกอีตา ลงสนามแทน แต่สุดท้าย ลิเวอร์พูล เอาชนะ เชลซี ในการดวลจุดโทษ 11-10 ช่วยให้ ลิเวอร์พูล คว้าแชมป์อีเอฟแอลคัพ สมัยที่ 9 ได้สำเร็จ ต่อมา ในวันที่ 14 พฤษภาคม ค.ศ. 2022 เอฟเอคัพ รอบชิงชนะเลิศ 2022 ลิเวอร์พูล เจอกับ เชลซี ที่สนามกีฬาเวมบลีย์ สุดท้าย ลิเวอร์พูล เอาชนะ เชลซี ในการดวลจุดโทษ 6-5 ช่วยให้ ลิเวอร์พูล คว้าแชมป์เอฟเอคัพ สมัยที่ 8 ได้สำเร็จ ต่อมา ในวันที่ 22 พฤษภาคม ค.ศ. 2022 พรีเมียร์ลีก นัดปิดฤดูกาล ลิเวอร์พูล เปิดสนามแอนฟีลด์เจอกับ วุลเวอร์แฮมป์ตันวอนเดอเรอส์ เป็นนัดตัดสินแชมป์พรีเมียร์ลีกระหว่าง ลิเวอร์พูล กับ แมนเชสเตอร์ซิตี ในนัดนี้ ลิเวอร์พูล จะต้องชนะ วุลเวอร์แฮมป์ตันวอนเดอเรอส์ และต้องลุ้นให้ แมนเชสเตอร์ซิตี ไม่ชนะ แอสตันวิลลา ด้วย ลิเวอร์พูล ก็จะได้แชมป์พรีเมียร์ลีก โดย ลิเวอร์พูล เอาชนะ วุลเวอร์แฮมป์ตันวอนเดอเรอส์ 3-1 แต่สุดท้าย แมนเชสเตอร์ซิตี เอาชนะ แอสตันวิลลา 3-2 ทำให้ ลิเวอร์พูล พลาดโอกาสคว้าแชมป์พรีเมียร์ลีก อย่างน่าเสียดาย
ในวันที่ 30 กรกฎาคม ค.ศ. 2022 เอฟเอคอมมิวนิตีชีลด์ 2022 ลิเวอร์พูล เจอกับ แมนเชสเตอร์ซิตี ที่คิงเพาเวอร์สเตเดียม สุดท้าย ลิเวอร์พูล เอาชนะ แมนเชสเตอร์ซิตี 3-1 ช่วยให้ ลิเวอร์พูล คว้าแชมป์คอมมิวนิตีชีลด์ สมัยที่ 16 ได้สำเร็จ
ชุดเยาวชน
เขาลงเล่นให้กับทีมชาติสเปนในฟุตบอลชิงแชมป์แห่งชาติยุโรป รุ่นอายุไม่เกิน 17 ปี 2008 โดยทำประตูในนัดชิงชนะเลิศ ช่วยให้ทีมคว้าแชมป์ในรายการนั้น เตียโกทำประตูด้วยการยิงฟรีคิกในระยะ 40 หลาใส่สวิตเซอร์แลนด์ในนัดชิงชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2011 ช่วยให้สเปนเอาชนะ 2–0 และคว้าแชมป์รายการนั้น เขายังได้รับรางวัลผู้เล่นยอดเยี่ยมประจำนัดชิงชนะเลิศ
วันที่ 18 มิถุนายน ค.ศ. 2013 เขาทำแฮตทริกในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2013 นัดชิงชนะเลิศ ช่วยให้สเปนเอาชนะอิตาลี 4–2 และคว้าแชมป์รายการนี้เป็นสมัยที่สี่
ชุดใหญ่
เขาลงเล่นนัดแรกให้กับทีมชาติสเปนชุดใหญ่ในนัดกระชับมิตรที่พบกับอิตาลีเมื่อวันที่ 10 สิงหาคม ค.ศ. 2011 ส่วนนัดการแข่งขันนัดแรกที่เขาได้ลงเล่นเกิดขึ้นเมื่อวันที่ 6 กันยายน ค.ศ. 2011 ในฟุตบอลชิงแชมป์แห่งชาติยุโรป 2012 รอบคัดเลือกที่สเปนเอาชนะลีชเทินชไตน์ 6–0 อย่างไรก็ตาม อาการบาดเจ็บทำให้เขาพลาดการลงเล่นในฟุตบอลชิงแชมป์แห่งชาติยุโรป 2012 และโอลิมปิกฤดูร้อน 2012 ที่ลอนดอน
วันที่ 13 พฤษภาคม ค.ศ. 2014 เตียโกมีชื่อติดทีมชาติชุดเบื้องต้น 30 คน สำหรับการแข่งขันฟุตบอลโลก 2014 อย่างไรก็ตาม สองวันถัดมา เขาถอนตัวจากการแข่งขันเนื่องจากเอ็นเข่าขาดในตอนที่เล่นให้กับไบเอิร์นเมื่อเดือนมีนาคม ผู้บริหารของไบเอิร์น Karl-Heinz Rummenigge กล่าวว่า "ชายหนุ่มผู้ต้องการกลับมาเล่นในฟุตบอลโลกซึ่งความฝันของเขาพังทลายลง พวกเราจะดูแลเขาให้ดีและจะทำให้มั่นใจได้ว่าเขาจะพร้อมสำหรับการเปิดฤดูกาล"
วันที่ 2 ตุลาคม ค.ศ. 2015 เตียโกถูกบิเซนเต เดล โบสเกเรียกติดทีมชาติเป็นครั้งแรกนับตั้งแต่ที่เขาได้รับบาดเจ็บ สิบวันถัดมา เขาได้ลงเล่นและช่วยให้สเปนบุกเอาชนะยูเครนในฟุตบอลชิงแชมป์แห่งชาติยุโรป 2016 รอบคัดเลือก 1–0 ต่อมาในวันที่ 6 ตุลาคม ค.ศ. 2017 เขาทำประตูแรกในนามทีมชาติในฟุตบอลโลกรอบคัดเลือกนัดที่พบกับแอลเบเนีย ประตูนี้เกิดจากอัลบาโร โอดริโอโซลาส่งบอลเข้าจากฝั่งขวาของกรอบเขตโทษและเตียโกโหม่งบอลเข้าไป
ในเดือนพฤษภาคม ค.ศ. 2018 เขามีชื่อติดทีมชาติชุดเบื้องต้น 24 คน สำหรับการแข่งขันฟุตบอลโลก 2018 ที่ประเทศรัสเซีย และเมื่อตัดรายชื่อเหลือ 23 คน เขาก็ยังคงมีชื่ออยู่ในนั้น เตียได้ลงเล่นในรายการนี้สองนัดในการพบกับโปรตุเกสและโมร็อกโก
สโมสร
บาร์เซโลนา
ไบเอิร์นมิวนิก
ลิเวอร์พูล
ทีมชาติ
สเปนชุดเยาวชน
จังหวัดชานักคาแล
จังหวัดชานักคาแล (Çanakkale ili) เป็นจังหวัดทางภาคตะวันตกเฉียงเหนือของตุรกี ชื่อจังหวัดตั้งจากชื่อเมืองชานักคาแลซึ่งเป็นเมืองหลักของจังหวัดนี้
พีพีดี-40
พีพีดี (ย่อมาจากPistolet-Pulemyot Degtyaryova, Russian: Пистолет-пулемёт Дегтярёва, ปืนกลมือเดกเตียริออฟ) เป็น ปืนกลที่ออกแบบในปี 1934 โดย วาซิลี เดกเตียริออฟ ต่อมาถูกปรับปรุงเป็นปืนพีพีเอชเฮช-41
บูลม่า
บูลม่า มีบทบาทมากในสมัย "ซุน โกคู" เป็นเด็ก เป็นผู้ประดิษฐ์ดราก้อนเรด้าร์ เครื่องมือที่ใช้ค้นหาดราก้อนบอล และได้ออกค้นหาดราก้อนบอลจนไปพบ "ซุน โกคู" สมัยเด็กที่มีดราก้อนบอลอยู่หนึ่งลูก และได้เห็นความสามารถด้านต่อสู้ของซุน โกคู จึงได้หลอกใช้ให้ค้นหาดราก้อนบอลลูกอื่น ๆ
ครอบครัว
Llista de personatges de Bola de Drac List of Dragon Ball characters Lista postaci występujących w Dragon Ball
สามก๊ก (ละครโทรทัศน์ พ.ศ. 2553)
สามก๊ก ได้รับการสร้างเป็นละครโทรทัศน์อีกครั้ง โดยเริ่มถ่ายทำตั้งแต่ปี พ.ศ. 2551 และออกฉายทางโทรทัศน์ครั้งแรกทางช่องเจียงซู, ช่องอันฮุย, ช่องฉงชิ่ง และช่องเทียนจิน ในวันที่ 2 พฤษภาคม พ.ศ. 2553 ด้วยทุนสร้างกว่า 180 ล้านหยวน (900 ล้านบาท ) โดยละครโทรทัศน์ชุดนี้มีทั้งหมด 95 ตอน ตอนละ 40 นาที กำกับโดย เกา ซีซี เนื้อหาของสามก๊กชุดนี้ขาดเรื่องราวตอนต้นไป โดยเริ่มเปิดฉากตั้งแต่ตั๋งโต๊ะเข้าเมืองหลวงสถาปนาหองจูเหียบแล้ว จบลงตรงสุมาอี้ตาย เนื้อหาจึงไม่ครบสมบูรณ์เท่าสามก๊กฉบับละครโทรทัศน์ พ.ศ. 2537 ของช่องซีซีทีวี
ในที่สุดในประเทศไทย ออกอากาศทางช่อง 3 ในวันจันทร์–ศุกร์ เวลา 18.20 น. ในวันจันทร์–พฤหัสบดี และ 18.00 น. ในวันศุกร์ ตั้งแต่วันที่ 30 มกราคม พ.ศ. 2560 โดยเลื่อนมาจากวันที่ 25 ตุลาคม พ.ศ. 2559 เนื่องจากการสวรรคตของพระบาทสมเด็จพระเจ้าอยู่หัวภูมิพลอดุลยเดช โดยเป็นการซื้อลิขสิทธิ์มาแล้วตั้งแต่ปี พ.ศ. 2553 ที่ละครโทรทัศน์ชุดนี้ออกอากาศในจีน โดยก่อนที่จะฉาย ได้มีการสร้างสารคดีพิเศษทั้งหมด 5 ตอนในชื่อ เปิดตำรา สามก๊ก ทำการเบิกโรงเพื่อให้ผู้ชมทำความเข้าใจในเรื่องราวเสียก่อน เริ่มตอนแรกในวันที่ 23 มกราคม พ.ศ. 2560 เวลา 18.20 น. และตั้งแต่วันที่ 1 พฤษภาคม ปีเดียวกัน ได้ย้ายเวลาและสถานีฉายเป็น ช่อง 13 เวลา 21.00 น. ละครเรื่องนี้ออกอากาศต่อจากละครเรื่อง เปาบุ้นจิ้น และเมื่อละครเรื่องนี้จบลง ละครเรื่องต่อไปที่ออกอากาศต่อคือเรื่อง บูเช็คเทียน (เมื่ออกอากาศช่อง 3 เอชดี), งักฮุย แม่ทัพพิทักษ์แผ่นดิน (เมื่ออกอากาศช่อง 3 แฟมิลี่)
รายชื่อนักแสดงหลัก
เฉิน เจี้ยนบิน เป็น โจโฉ
หยู เหอเหว่ย เป็น เล่าปี่
ลู่ อี้ เป็น ขงเบ้ง
หนี ต้าหง เป็น สุมาอี้
หยู หรงกวง เป็น กวนอู
จาง ป๋อ เป็น เป็น ซุนกวน
เนี่ย หยวน เป็น จูล่ง
เฉิน ห่าว เป็น เตียวเสี้ยน
หลิน ซินหยู เป็น ซุนฮูหยิน
หวง เหวยเต๋อ เป็น จิวยี่
แครชแบนดิคูต เอ็นเซนทริโลจี
แครชแบนดิคูต เอ็นเซนทริโลจี (Crash Bandicoot N. Sane Trilogy) เป็นวิดีโอเกมแพลตฟอร์มที่พัฒนาโดย Vicarious Visions และจัดจำหน่ายโดยแอ็กทิวิชัน ตัวเกมเป็นการรวมรีมาสเตอร์ของสามเกมแรกในชุดเกม แครชแบนดิคูต คือเกม แครชแบนดิคูต (1996), คอร์เทกซ์สไตรก์แบค (1997) และ วาร์ป (1998) ซึ่งเดิมทีพัฒนาโดยนอตีด็อกสำหรับเพลย์สเตชัน ตัวเกมวางจำหน่ายเฉพาะสำหรับเพลย์สเตชัน 4 ในเดือนมิถุนายน 2017 ส่วนตัวเกมเวอร์ชันสำหรับไมโครซอฟท์ วินโดวส์, เอกซ์บอกซ์วัน และ นินเท็นโด สวิตช์ วางจำหน่ายในเดือนมิถุนายน 2018 ตัวเกมได้รับคำวิจารณ์ในเชิงบวกจากนักวิจารณ์ และขายได้มากกว่า 10 ล้านชุดภายในเดือนกุมภาพันธ์ 2019
ประเทศอิหร่านในโอลิมปิกฤดูหนาว 2018
ประเทศอิหร่าน เข้าร่วมแข่งขันกีฬาโอลิมปิกฤดูหนาว ครั้งที่ 23 ค.ศ. 2018 (พ.ศ. 2561) ที่เมืองพย็องชัง ประเทศเกาหลีใต้ ระหว่างวันที่ 9-25 กุมภาพันธ์ พ.ศ. 2561 คณะกรรมการโอลิมปิกอิหร่านเป็นตัวแทนประเทศอิหร่านในการส่งนักกีฬาเข้าร่วมแข่งขันทั้งหมดจำนวน 4 คน ใน 2 ชนิดกีฬา
สกีลงเขา
ผลการแข่งขันดังนี้ :
จังหวัดบูร์ดูร์
จังหวัดบูร์ดูร์ (Burdur ili) เป็นจังหวัดทางภาคตะวันออกเฉียงใต้ของตุรกี มีอาณาเขตทางทิศใต้ติดต่อกับจังหวัดมูลาและจังหวัดอันทัลยา ทิศตะวันตกติดต่อกับจังหวัดเดนิซลี ทิศเหนือติดต่อกับจังหวัดอัฟยอนคาราฮิซาร์ และทิศตะวันออกติดต่อกับจังหวัดอิสปาร์ตา มีพื้นที่ 6,887 ตารางกิโลเมตร และมีประชากร 258,868 คน โดยมีเมืองหลักคือบูร์ดูร์
จังหวัดบูร์ดูร์ตั้งอยู่ในภูมิภาคทะเลสาบของตุรกีและมีทะเลสาบหลายแห่งซึ่งมีหลายขนาด โดยทะเลสาบที่ใหญ่ที่สุดได้แก่ ทะเลสาบบูร์ดูร์ ซึ่งตั้งชื่อตามจังหวัด และรองลงมาคือทะเลสาบซัลดาซึ่งถูกพิจารณาว่าเป็นทะเลสาบที่สะอาดที่สุดในโลก
มาซาอากิ ฮัตสึมิ
มาซาอากิ ฮัตสึมิ (เกิดเมื่อวันที่ 2 ธันวาคม ค.ศ. 1931, ชื่อเดิม โยชิอากิ ฮัตสึมิ) เป็นผู้ก่อตั้งสมาคมบูจินกันและเป็นอดีตโทงากูเระ-รีวโซเกะ (อาจารย์ใหญ่) ปัจจุบัน เขาอาศัยอยู่ในโนดะ จังหวัดชิบะ ประเทศญี่ปุ่น แต่ไม่สอนอีกต่อไป
ประวัติ
มาซาอากิ ฮัตสึมิ เกิดที่เมืองโนดะ เริ่มฝึกเค็นโดเมื่ออายุ 7 ปีกับพ่อของท่าน และเริ่มฝึกยูโดและคาราเต้ ต่อมาเมื่อเข้าขั้นมัธยมต้นท่านก็เริ่มเข้าไปฝึกมวยสากล และ ต่อมาเมื่อเข้ามหาวิทยาลัยท่านได้เข้าฝึกยูโด ท่านได้รับสายดำจากยูโด เค็นโด คาราเต้ (ชิโต ริวและ เซ็นเบย์ บูโตคุไค) ไอคิโด เค็มโป และโคบูโด ต่อมาเข้าไปสอนทหารอเมริกันในฐานทัพอเมริกันที่โยโกฮามะ ในตอนนั้นท่านได้เห็นว่าทหารอเมริกัน มีขนาดร่างกายที่ใหญ่กว่าคนญี่ปุ่นมาก ทำให้ท่านมองเห็นปัญหาเกี่ยวกับขนาดร่างกายที่มีผลในการต่อสู้จริง
หลังจากที่เข้าพบและฝึกกับอาจารย์หลาย ๆ ท่านในสมัยนั้น รวมทั้ง Masaki ryu Manrikigusari, Masaki ryu Kusarigama และ Edo Machikata Jutte Torinawa Atsukaiyo ท่านได้พบและฝึกศิลปะการต่อสู้โบราณกับอาจารย์อูเอโนะ ทากาชิ (Ueno Takashi) ผู้ที่เป็นผู้สืบทอดลำดับที่สิบสี่ ของ Gyokushin-ryu Koppo-Jutsu และได้รับเม็งเกียวไกเด็งในวิชาของ Asayama Ichiden ryu, Shinto Tenshin ryu, Bokuden ryu, Takagi Yoshin ryu, Kukishinden ryu และ Gyokushin ryu ซึ่งอาจารย์อูเอโนะ ทากาชินี้ก็เป็น ผู้แนะนำอาจารย์มาซาอากิเข้าพบกับอาจารย์ทากามัตสึ